Trelis/gawiki huggingface dataset:
Hiʻiaka. Is é Hiʻiaka uimhir 98 de réadanna an Grianchórais in ord a méid. Tá trastomhas de níos lú ná 420 km aige. S'é an ceann is mó dé'n dhá shatailít a bhfuil i bhfithis thart ar an abhacphláinéad Haumea. S'é Namaka an t-ainm atá ar an ghealach níos lú eile.
Namaka. S'é Namaka an ceann níos lú de'n dhá ghealach atá ag an abhacphláinéad Haumea. Tá trastomhas de 170 km aige. S'é Hiʻiaka an t-ainm atá ar an ghealach níos mó eile.
Ilmarë. Is é Ilmarë uimhir 101 de réadanna an Ghrianchórais in ord a méid. S’é an t-aon satailít amháin atá ag an abhacphláinéad dóchúil Varda. Tá trastomhas de 320 - 360 km aige.
Calpornius. Is beag eolas atá againn faoi Calpornius a bhí ina athair ag Naomh Pádraig. Ba shaoránach Rómhánach é a raibh cónaí air sa Bhreatain sa 4ú-5ú haois. Ba rúnaí sa rialtas é agus chomh maith le sin ba dheochain é san eaglais Chríostaí. Ba mhac do Photitus é a bhí ina shagart. Bhí áitreabh acu le hais baile Bannavem Taburniae. Conchesa an t-ainm a bhí ar a bhean chéile, a bhí ina máthair ag Naomh Pádraig.
Conchesa. Ba mháthair ag Naomh Pádraig í Conchesa. Is fíorbheag eolas atá againn fúithi ach amháin go raibh sí ina chéile ag Calpornius athair Naomh Pádraig. Mhair sí sa 3ú -4ú haois sa Bhreatain. Ba shaoránach Rómhánach í amhail a chéile agus bhí áitreabh acu le hais Bannavem Taburniae.
James Lennon. Ba pholaiteoir Éireannach le Sinn Féin é James Lennon (bás 13 Lúnasa 1958).
Paul Galligan. Ba pholaiteoir Éireannach de chuid Shinn Féin é Paul Galligan (20 Meitheamh 1888 - 14 Nollaig 1966) a mbeadh taithí aige ar phríosún cúig bliana mar thoradh ar a ghníomhaíochtaí poblachtacha le linn Éirí Amach 1916 in Inis Córthaidh agus Cogadh na Saoirse i gContae an Chabháin.
Rugtha i gCarraig Álainn, Contae Liatroma, d'fhreastail sé ar scoil Naomh Pádraig sa Chabhán. Mar bhall de Bhráithreachas Poblachtach na hÉireann agus d'Óglaigh na hÉireann, le linn Éirí Amach na Cásca, rothaigh Galligan ó Bhaile Átha Cliath go Loch Garman ag iompar orduithe catha Shéamuis Uí Chonghaile chun a chinntiú gur éirigh Oglaigh an cheantair chun tacú leo siúd i mBaile Átha Cliath. Nuair a díscaoileadh na hÓglaigh d'fhill sé ar a rothar go dtí an Cabhán ach gabhadh é ag teach a theaghlaigh.
Toghadh é ina Theachta Parlaiminte TP gan freasúra, mar Chomhalta Shinn Féin d'Iarthar an Chabháin san olltoghchán 1918.. An mhí ina dhiaidh sin, i mí Eanáir 1919, dhiúltaigh Teachtaí Parlaiminte Shinn Féin a toghadh sna toghcháin do Westminster i 1918 aitheantas a thabhairt do Pharlaimint na Ríochta Aontaithe agus ina ionad sin thionóil siad i dTeach an Ardmhéara i mBaile Átha Cliath mar pharlaimint réabhlóideach ar a dtugtar Dáil Éireann, cé nár fhreastal Galligan air mar go raibh sé i bpríosún nó "fé ghlas ag gallaibh". Gabhadh é arís i Meán Fómhair 1920 agus atoghadh é mar Chomhalta Shinn Féin ina Teachta Dála (TD) do dháilcheantar an Chabháin ag toghcháin 1921. Thacaigh sé leis an gConradh Angla-Éireannach agus vótáil sé ar a shon. Ní raibh sé san iomaíocht le haghaidh an olltoghcháin 1922 agus chuaigh sé ar scor ón bpolaitíocht.
Brian Ó hUiginn. Ba pholaiteoir agus fhile Éireannach le Sinn Féin é Brian Ó hUiginn (Béarla: Brian O'Higgins) a rugadh ar 1 Iúil 1882 agus a fuair bás ar 3 Márta 1963. Bhain sé úsáid as an ainm cleite Brian na Banban freisin.
Liam de Róiste. Ba pholaiteoir Éireannach le Sinn Féin é Liam de Róiste (1882 – 15 Bealtaine 1959). Bhí sé ina bhall de Shinn Féin.
James Walsh. Ba pholaiteoir Éireannach le Sinn Féin é James Walsh (20 Feabhra 1880 – 30 Samhain 1948).
David Kent. Ba pholaiteoir Éireannach le Sinn Féin é David Kent (2 Feabhra 1867 - Samhain 1930).
Pádraig Ó Caoimh. Ba pholaiteoir Éireannach le Sinn Féin é Pádraig Ó Caoimh (Béarla: "Patrick O'Keeffe"; 1881 – 20 Meán Fómhair 1973).
Diarmuid Lynch. Ba pholaiteoir Éireannach le Sinn Féin é Diarmuid Lynch (10 Eanáir 1878 – 9 Samhain 1950).
Seán Hayes (polaiteoir).  
Ba pholaiteoir Éireannach le Sinn Féin é Seán Hayes (bás 1941).
Joseph O'Doherty. Ba pholaiteoir Éireannach le Sinn Féin é Joseph O'Doherty (1891 – 10 Lúnasa 1979).
Peter J. Ward. Ba pholaiteoir Éireannach le Sinn Féin é Peter J. Ward (1 Samhain 1891 – 6 Eanáir 1970).
Joseph Sweeney. Ba pholaiteoir Éireannach le Sinn Féin é Joseph Sweeney (13 Meitheamh 1897 – 25 Samhain 1980).
Philip Shanahan. Ba pholaiteoir Éireannach le Sinn Féin é Philip Shanahan (1874–1931).
Frank Lawless. Ba pholaiteoir Éireannach le Sinn Féin é Frank Lawless (10 Deireadh Fómhair 1870 – 16 Aibreán 1922).
Seoirse Gabhán Ó Dubhthaigh. Ba pholaiteoir Éireannach le Sinn Féin é Seoirse Gabhán Ó Dubhthaigh (21 Deireadh Fómhair 1882 – 10 Meitheamh 1951).
Tagairtí.
 
'
Joseph McGrath (réabhlóidí agus fear gnó). Ba fhear gnó rathúil agus pholaiteoir Éireannach le Sinn Féin é Joe McGrath nó Seosamh Mac Craith (13 Lúnasa 1887 – 1 Márta 1966). Ba é bunaitheeoir Scuabgheall Ospidéil na hÉirean é. 
Réabhlóidí.
Throid Joe McGrath i Lána Mhuire Mhaith i 1916. Gabhadh é i ndiaidh an Éirí Amach agus imtheorannaíodh é i bPríosúin Wormwood Scrubs agus Brixton i Sasana. Toghadh é le haghaidh Shinn Féin ina dhiaidh sin agus ghlac sé páirt i ngnóthaí Éireannacha i rith Chogadh na Saoirse agus an Chogaidh Chathartha.
Lucht an rachmais.
Ba é McGrath bunaitheoir Scuabgheall Ospidéil na hÉirean. Ach bhí an t-éilliú i réim fud fad an chórais.
Cheannaigh sé Teach Chábán tSíle agus na tailte mórthimpeall air.
Michael Staines. Ba pholaiteoir Éireannach de chuid Shinn Féin é Michael Joseph Staines (Mícheál de Staíneas) (1 Bealtaine 1885 – 26 Deireadh Fómhair 1955). 
Saol.
Rugadh Staines i mBaile Uí Fhiacháin, Contae Mhaigh Eo. Rugadh a mháthair Margaret ann freisin. Bhí a athair Edward ina Oifigeach RIC (Constáblacht Ríoga na hÉireann) ann.&lt;
Bhí Staines ina bhall den Bhráithreachas (IRB), ceaptha mar Cheathrúnach in Ardoifig an Phoist i rith Éirí Amach 1916. 
Imtheorannaíodh Staines i bhFrongoch. Toghadh é mar Cheannfort na bpríosúnach, (nuair a bhí an J.J. O'Connell curtha chuig Príosún Reading ar an an 30 Meitheamh).Rinne W.J. Brennan-Whitmore cur síos ar Staines mar "oifigeach an-éifeachtach a thuill meas ó gach aon phríosúnach a bhí ann.” 
Ar ais in ÉIrinn sa bhliain 1917, d'oibrigh sé i gcuideachta lucht Shinn Féin: Éamon de Valera, James Ryan, Eamonn Duggan srl. D'éirigh sé ina bhanisteoir sa pháirtí. Sa bhliain 2018, toghadh é mar Teachta Westminster sa toghcheantar "Naomh Michan" i mBaile Átha Cliath. 
D'fhreastai sé ar Dháil Éireann agus ar Bhardas Bhaile Átha Cliath. Atoghadh é sa bhliain 1921 agus arís i 1922 do dháilcheantar Bhaile Átha Cliath Thiar-Thuaidh.  
Ceapadh é mar an chéad choimisinéir ar an Gharda Síochána in Aibreán 1922.  Ach tharla ceannairc i gCill Dara an mhí dár gcionn agus cuireadh Eoin Ó Dubhthaigh in áit Staines mar choimisinéir i mí Mheán Fómhair 1922. 
Níor toghadh Staines chuig An Chéad Seanad sa bhliain 1925.
Thomas Kelly. Ba pholaiteoir Éireannach le Sinn Féin é Thomas Kelly (13 Meán Fómhair 1868 – 20 Aibreán 1942).
Seán O'Mahony. Ba pholaiteoir Éireannach le Sinn Féin é Seán O'Mahony (1864 – 28 Samhain 1934).
Paul Daniels. Draíodóir Sasanach ab ea Newton Edward Daniels nó Paul Daniels mar ab fhearr aithne air ar an stáitse (6 Aibreán 1938 – 17 Márta 2016). Rugadh in South Bank, Middlesbrough, Sasana é. D'éag sé in Wargrave, Berkshire. 
Bhain sé clú idirnáisiúnta amach lena shraith teilifíse úd, "The Paul Daniels Magic Show", a taispeánadh ar an BBC ó 1979 go 1994. Aithnítear é as a mhana "You'll like this ... not a lot, but you'll like it". 
Tháinig sé sa 13ú háit le Ola Jordan ar an ochtú sraith "Strictly Come Dancing" sa bhliain 2010.
Debbie McGee. Is láithreoir Sasanach de phór na hÉireann í Debra "Debbie" Ann McGee (a rugadh ar an 31 Deireadh Fómhair 1958). Ghlac McGee páirt sa cúigiú sraith déag "Strictly Come Dancing" sa bhliain 2017 agus b'é Giovanni Pernice a páirtí. Fuair sí an scór is airde i seachtain a cúig, sé, seacht, agus aon déag. Bhí sí sa bhunbheirt seachtain a naoi. Tháinig sí sa dara háit.
2017 sa scannán. Is liosta é seo d'eachtraí scannánaíochta sa bhliain 2017.
Amhrán na Mara (scannán). Is scannán beochana é Amhrán na Mara (), a rinne an comhlacht cartúin Cartoon Saloon (lonnaithe i gCill Chainnigh) sa bhliain 2014. Tá an scéal foilsithe mar leabhar freisin.
Scéal.
Cúlra.
Tá an plota bunaithe ar scéal rúndiamhair na banrónta ("selkies"), mná a thiontaíonn ina rónta. Tógann an scannán inspioráid ó Bhanrónta miotaseolaíocha bhéaloideas na hÉireann, neacha a chónaíonn mar rónta san fharraige ach mar dhaoine ar thalamh.
Plota.
Leanann an scéal eachtraí an phríomhcharachtair Saoirse (an leanbh-rón deireanach) agus a deartháir Ben, 10 mbliain d'aois. 
Tugtar le fios ag tús an scannáin gur cailleadh máthair Shaoirse dá droim. Cé go bhfuil Saoire sé bliana d’aois, ní labhraíonn sí focal. Tá na páistí ina cónaí ar oileán mara lena n-athair, atá i bhfeighil an tí solais. 
Tar éis dá máthair imeacht gan tásc gan tuairisc, tagann an tseanmháthair ar cuairt chucu go minic agus bíonn ag tathant orthu i rith an ama an t-oileán a thréigean agus bualadh fúthu sa gcathair. 
Faoi dheireadh, cuirtear Ben agus Saoirse chun cónaí lena seanmháthair sa chathair. 
Nuair a chinneann na páistí ar fhilleadh ar a mbaile cois farraige, tá baol ann nach n-éireoidh leo a n-aistear a chur i gcrích ach go dtarraingeofar isteach i ndomhan eile iad nach bhfuil cur amach ag Ben air ach amháin sna síscéalta a chuala sé óna mháthair. Téann na gasúir mar sin ar thuras iontach isteach i ndomhan draíochta na finscéalaíochta ársa atá ag dul i léig in iarracht filleadh ar a mbaile cois farraige. Níos faide anonn sa scannán, éalaíonn na páistí leo agus tugann siad aghaidh ar a bhfód dúchais. 
Fan na slí bíonn eachtraíocht leis an slua sí, ulchabháin, Macha, Mac Lir agus go leor eile nach iad"." 
Léiriúchán.
Is éard atá in Amhrán na Mara ná an leagan Gaeilge den scannán (an bheochan chéanna ann ach le guthanna Gaeilge) a deineadh le cómhaoiniú ó TG4. Tá guthanna Lisa Hannigan, Lucy O'Connell, Fionnula Flanagan, Brendan Gleeson, Pat Shortt, David Rawle, Jon Kenny, Liam Hourican agus Colm Ó Snodaigh le cloisteáil sa scannán. Bhí cuid de na haisteoirí céanna i gceist sa dá leagan, na piardaí móra Brendan Gleeson agus Fionnuala Flanagan san áireamh. 
Duaiseanna.
Bhí "Amhrán na Mara" ainmnithe ar gearrliosta amháin (an catagóir ‘’Scannán Beochana is Fearr’’) do dhuaiseanna na Oscars sa bhliain 2015.
Ceol.
Is iad Kíla, in éineacht leis an chumadóir Bruno Coulais, a chum an ceol. I measc na rianta ar an fhuaimrian tá an t-amhrán Gaeilge, "Amhrán na Farraige", atá á chanadh ag an amhránaí clúiteach Lisa Hannigan. Tá an t-amhrán Gaeilge seo mar chuid den fhuaimrian sa leagan Béarla.
Tá an fuaimrian foilsithe mar CD agus tá an bheochan le fáil mar DVD freisin.
Oulu. Cathair agus bardas sa réigiún Fionlannach siúd an Ostrabóitne Thuaidh is ea Oulu (Sualainnis: "Uleåborg"). Is í Oulu príomhchathair an réigiúin agus an chathair is mó i dtuaisceart na Fionlainne ó thaobh daonra de.
Eascraíonn ainm na cathrach ón abhainn Oulujoki agus ón loch Oulujärvi.
Gochūmon wa Usagi Desu ka?. Is anime (beochan Sheapánach) agus manga é Gochūmon wa Usagi Desu ka? (Seapáinis: , "Ar Iarr Tú Coinín?", giorrúchán: "Gochiusa") ó 2011 le Koi. D'fhoilsigh an comhlacht foilsitheoireachta Hōbunsha é i "Manga Time Kirara MAX". Is scéal faoi chailín a oibríonn i gcaifé i mbaile Francach (b'fhéidir Colmar nó Strasbourg).
Agnetha Fältskog. Amhránaí Sualannach is ea Agnetha Åse Fältskog, a rugadh ar 5 Aibreán 1950 i Jönköping, i Smáland. Bhíodh sí ina ball den ghrúpa ABBA. I ndiaidh don bhanna briseadh suas, lean Fältskog a déanamh ceoil ina haonar. Sa bhliain 2013 fuair "A.", an t-albam is déanaí uaithi, fáilte óna lucht éisteachta. Dar léi féin, d'imir roinnt amhránaithe baineann tionchar uirthi, mar atá Marianne Faithfull, Connie Francis, Aretha Franklin agus Lesley Gore.
Britt Ekland. Is aisteoir Sualannach í Britt-Marie Eklund, a rugadh ar an 6 Deireadh Fómhair 1942. Tháinig sí sa naoú háit ar an deichiú sraith "I'm a Celebrity...Get Me Out of Here!" sa bhliain 2010.
Ingrid Bergman. Aisteoir Sualannach ab ea Ingrid Bergman (a rugadh ar an 29 Lúnasa 1915 – 29 Lúnasa 1982. Bhuaigh sí trí ghradam Academy: Ban-Aisteoir is Fearr i 1944 agus 1956 agus Ban-Aisteoir ag Tacú is Fearr i 1974. Bhuaigh sí an gradam Golden Globes Ban-Aisteoir is Fearr i 1945 agus i 1946 agus don Ban-aisteoir is Fearr i ndráma i 1957.
The Marge-ian Chronicles. Craoladh an séú heipeasóid déag, The Marge-ian Chronicles, den seachtú sraith is fiche "The Simpsons" ar an 13 Márta 2016. Scríobh Brian Kelley an eipeasóid seo. D'fhéach 3.07 milliún duine ar an eipeasóid.
Sophia Loren. Is ban-aisteoir Iodálach í Sophia Loren, a rugadh mar Sofia Villani Scicolone ar an 20 Meán Fómhair 1934.
Mind of Mine. Is é Mind of Mine an chéad albam ón bpopcheoltóir Sasanach Zayn. Bhí sé scaoilte é ar an 25 Márta, 2016.
Ceannairc an Churraigh. Tharla Ceannairc an Churraigh ar an 20 Márta 1914 i gCampa an Churraigh, príomh-bhunáit Airm na Breataine in Éirinn ag an am. Bhagair go leor oifigeach i mBialann Ceannt na nOifigeach, sa champa, éirí as seachas déanamh de réir orduithe dul i mbun gnímh mhíleata in aghaidh Óglaigh Uladh.
Réitíodh an ghéarchéim nuair a ghéill Rialtas na Ríochta Aontaithe, a mhaígh gur míthuiscint a bhí ann agus nach raibh sé i gceist riamh forneart armtha a úsáid chun aghaidh a thabhairt ar fhrithbheartaíocht Aontachtaithe Uladh i gcoinne Rialtais Dúchais. 
Léiriú.
Ag croílár na géarchéime bhí an tslí le déileáil leis na hAontachtaithe a bhí in aghaidh an Bhille Rialtais Dúchais a bhí le rith ina dhlí go luath. 
Pointe ama lárnach i stair na hÉireann agus na Breataine a bhí ann, nuair a bhagair na fórsaí armtha gan déanamh de réir thoil na parlaiminte agus rialtais an lae.
Daniel Craig. Is aisteoir Sasanach é Daniel Wroughton Craig (a rugadh ar an 2 Márta 1968).
Jason Bateman. Is aisteoir Meiriceánach é Jason Kent Bateman, a rugadh ar an 14 Eanáir 1969.
Gradaim agus ainmniúcháin.
Tá 6 ghradam buaite ag Bateman. Tá 22 ainmniúchán faighte aige.
Liosta de na aoi-réaltaí The Simpsons. Is é "The Simpsons" an tsraith bheoite Mheiriceánach is fadsaolaí riamh. Is liosta é seo de na aoi-réaltaí The Simpsons.
Olivia de Havilland. Ba bhan-aisteoir Sasanach-Mheiriceánach í Olivia Mary de Havilland (1 Iúil 1916 - 26 Iúil 2020). Rugadh i dTóiceo, sa tSeapáin í, áit a raibh a athair (ar Shasanach é) ag teagasc in ollscoil. Ar a mbealach ar ais go Sasana shocraigh an teaghlach cur fúthu i gCalifornia, gar do San Francisco, agus is ann a dh'fhás sí aníos. Réalt mór í i Ré Órga Hollywood agus, go deimhin, os rud é go bhfuair sí bás in aois a 104 bliana, ba ise an réalt deireanach ón tréimhse úd. Bhuaigh sí an gradam Aisteoir is Fearr sna gradaim Golden Globe i 1950. Bhí saoránacht Bhriotanach, Mheiriceách agus Fhrancach aice. Fuair de Havilland bás i bPáras na Fraince. Ba Joan Fontaine, aisteoir cáiliúil freisin, a deirfiúr níos óige.
Altair. S’é Altair (α Aquilae, α Aql) an réalta is gile sa réaltbhuíon Aquila agus an dara réalta déag is gile i spéir na hoíche. Tá sé sa néall–G i láthair na huaire. Is réalta Cineál A den phríomhord é Altair a bhfuil ollméid radharcach fhollasach de 0.77 aige agus é ina cheann de trí rinn an Triantáin Samhraidh. Is iad an bheirt rinn eile ná Deneb agus Vega. Tá sé faoi 16.7 solasbhlianta (5.13 parsoic) ón Domhain agus is ceann de na réaltaí is goire dúinn atá infheicthe don súil nocht.
Rothlaíonn Altair go tapaidh, le luas ag an mheánchiorcal de tuairim is 286 clm/s. Nochtaigh staidéar leis an Palomar Triail-leaba Trasnamhéadar nach bhfuil Altair sféarúil ach go bhfuil sé maol treascartha ag na mólanna de bharr a ard ráta imrothlaithe. Dhearbhaigh staidéir trasnamhéadaracha eile le teileascóip iolracha ag oibriú san fhodhearg an feiniméan seo.
Sonra Breathnaithe.
Réaltbhuíon Aquila
Ceartéirí 19u 50n 46.99855s
Díochlaonadh +08° 52′ 05.9563″
Méid Fhollasach 0.76
Cailíochtaí.
Céim éabhlóideach Príomh ord
Cineál speictreach A7 V
U−B Innéacs daith +0.09[2]
B−V Innéacs daith +0.22[2]
V−R Innéacs daith +0.14[2]
R−I Innéacs daith +0.13[2]
Cineál athróige Delta Scuti
Réaltmhéadracht.
Luas gathach −26.1 ± 0.9[3] clm/s
Saobhdhiallas 194.95 ± 0.57
cianfhad 16.73 ± 0.05 (5.13 ± 0.01 
Dearbhmhéid 2.22
Mionphointí.
Mais 1.79 ± 0.018 M☉
Ga 1.63 to 2.03 R☉
Lonrachas 10.6 L☉
Imtharraingt dhromchlach (log g) 4.29 cgs
Teocht 6,900 to 8,500 K
Cóimheas miotalach [Fe/H] −0.2 dex
Rothlú 8.9 hours[6]
Luas rothlaithe (v sin i) 240[5] clm/s
Aois 630[4] Msbh
Ainmneacha eile
Atair, α Aquilae, α Aql, Alpha Aquilae, Alpha Aql, 53 Aquilae, 53 Aql, BD+08°4236, FK5 745, GCTP 4665.00, GJ 768, HD 187642, HIP 97649, HR 7557, LFT 1499, LHS 3490, LTT 15795, NLTT 48314, SAO 125122, WDS 19508+0852A.[3][8][9]
Tagairtí stórsonracha
SIMBAD sonra
John Milton. File, poileimiceoir agus státseirbhíseach de chuid Chomhlathas Shasana ab ea John Milton (9 Nollaig 1608 – 8 Samhain 1674. Aithnítear é inniu as an dán eipiciúil úd i véarsaíocht gan rím "Paradise Lost" (1667) thar aon ní eile.
Arcturus. Is Arcturus (α Boo, α Boötis, Alpha Boötis) sa réaltbhuíon Boötes an réalta is gile sa leathsféar thuaidh spéartha. Le mhéid radharcach de −0.05, s’é an ceathrú réalta is gile i spéir na hoíche ag leanúint Sirius de mhéid -1.46, Canopus de mhéid -0.86 agus Alpha Centauri de mhéid -0.27. Tá sé ina réalta i ngar go maith mar níl sé ach ar chianfhad de 36.7 solasbhliain ón Dhomhain agus mar aon le Vega agus Sirius is cheann de na réaltaí is lonraí i gcomharsanacht na Gréine é. 
Cineál.
Tá Arcturus ina réalta oráisteach de chineál K0 III le dearbhmhéid de -0.30. Is dócha go bhfuil a hidrigin cáite óna chorplár agus go bhfuil sé anois ina réim loscaidh slige hidrigine. Leanfaidh sé ag méadú roimh dul isteach sa réim craobh cothrománach dá thimthriall beatha.
Tá Arcturus i réaltbhuíon Boötes.
Sonra Breathnaithe.
Réaltbhuíon Boötes
Fuaimneadh /ɑːrkˈtjʊərəs/
Ceartéirí 14u 15n 39.7s
Díochlaonadh +19° 10′ 56″
Méid fhollasach (breathnaithe) −0.05
Tréithe.
Cineál speictreach K0 III
Méid fhollasach (radharcach) −2.25
U−B innéacs dathach +1.28
B−V innéacs dathach +1.23
R−I innéacs dathach +0.65
Nóta (catagóir: athrógach): H and K astaíocht
Réaltmhéadracht.
Luas gathach (Rv) −5.19 km/s
Gluaiseacht ceart (μ) 
RA: −1093.45 mais/yr
Dec.: −1999.40[5] mais/bhl
Saobhdhiallas (π) 88.83 ± 0.54[1] mais
Cianfhad 36.7 ± 0.2 sbh ,
Dearbhmhéid (MV) −0.30±0.02
Mionphointí.
Mais 1.08±0.06 M☉
Ga 25.4±0.2 R☉
Lonrachas 170 L☉
Imtharraingt dromchlach (log g) 1.66±0.05 cgs
Teocht 4286±30 K
Cóimheas miotalach [Fe/H] −0.52±0.04 dex
Luas rothlaithe (v sin i) 2.4±1.0 km/s
Aois 7.1+1.5 |
−1.2 Gbhl
Ainmchomharthaí eile.
Alramech, Abramech, α Boötis, 16 Boötes, BD+19°2777, GCTP 3242.00, GJ 541, HD 124897, HIP 69673, HR 5340, LHS 48, SAO 100944.
Tagairtí storshonracha
SIMBAD sonra
Sliabh gCleath. Sliabh i gContae an Chabháín é Sliabh gCleath. Ag 53.953662° thuaidh, 7.297018° thiar, tá sé 320 m in airde, le starraiceacht 203 m maidir leis an timpeallacht áitiúla. Is é an bhinn is airde i gceantar Cabhán lárnach agus de réir sin tá neart aeróga cumarsáide lonnaithe air, an chuid is mó ar a fhánaí theas.
Canopus. Is é Canopus an réalta is gile sa réaltbhuíon theas Carina agus an dara réalta is gile i spéir na hoíche ag teacht tar éis Sirius. Tá méid radharcach de -0.74 aige agus dearbhmhéid de -5.65.
Tá Canopus ina shárfhathach de chineál speictreach – F sa phríomhshraith. Samhlaítear é a bheith bán leis an tsúil nocht in ainneoin go dtugtar “bán bhuí” mar dhath dá leithéid sin réaltaí. Tá sé suite i bhfad sa leathsféar theas ar dhíochlaonadh -52'c' 42’ agus ar cheartéirí 06u 24.0n. 
Ainmneacha eile.
Suhayl, Suhel, Suhail, Alpha Carinae.
Dudley Moore. B'aisteoir Sasanach é Dudley Stuart John Moore (a rugadh ar an 19 Aibreán 1935 – 27 Márta 2002).
Bette Davis. Ba bhan-aisteoir Meiriceánach í Ruth Elizabeth "Bette" Davis (a rugadh ar an 5 Aibreán, 1908 – 6 Deireadh Fómhair, 1989). Ainmníodh í don ngradam Ban-aisteoir is Fearr sna gradaim Academy i 1935.
Daragh O'Malley. Aisteoir Éireannach is ea Daragh O'Malley a rugadh i mBaile Átha Cliath ar an 25 Bealtaine 1954. Is mac an polaiteoir Donnchadha Ó Máille é.
Capella. Is é Capella an réalta is gile sa réaltbhuíon thuaidh Auriga agus an séú réalta is gile i spéir na hoíche ag teacht tar éis Vega. Tá méid radharcach de 0.08 aige agus dearbhmhéid de 0.296.
Níl Capella ina réalta amháin ach ina chóras réaltach de cheithre réaltaí ina bhfuil dhá chúpla dénártha. 
Tá sa chéad chúpla dhá réaltaí ollmhóra de chineál -G a nglaoitear Capella Aa agus Capella Ab ortha. Tá siad i bhfithis an ghearr de chianfhad 0.76 Aonaid Réalteolaíochtacha (A.R.) as a chéile agus le tréimhse fithiseach de 104 lá.
S’é Capella Aa an ceann níos gile den bheirt le rang speictreach G8III (G8 fathach) cé go bhfuil Ab giota beag níos lú agus é sa rang G0III (G0 fathach). Tá mais ag Aa a bhfuil níos mó faoi 3.05 ná sin den Ghrian agus ag Ab níos mó faoi 2.57. Tá a gcorplár de bhreosla hidrigineach caite ag a mbeirt acu agus rinneadh réaltaí ollmhóra díobh ach níl sé follasach go fóill cé'n áit go beacht a bhfuil siad ar an slí éabhlóideach réaltach. Ar chianfhad de 10,000 A.R. ón chéad chúpla tá an bheirt réaltaí eile le fail agus iad ina dhá abhac dearg, lag, beag agus go measartha fionnuar. Tugtar Capella H agus Capella L dóibh. Tá a lán réaltaí eile a bhfuil Capella mar ainm acu ó Capella C go dtí Capella G agus ó I go dtí K ach níl siad gaolta le chéile ach go bhfuil siad go léir sa réimse radharcach céanna. Tá an córas Capella go measartha in aice láithreach ar chianfhad nach bhfuil ach 42.8 solasbhlianta.
Julianne Moore. Is ban-aisteoir Meiriceánach í Julianne Moore, a rugadh ar an 3 Nollaig, 1960.
Sissy Spacek. Is ban-aisteoir Meiriceánach í Mary Elizabeth "Sissy" Spacek, a rugadh ar an 25 Nollaig, 1949.
Joensuu. Cathair i réigiún na Cairéile Thuaidh san Fhionlainn í Joensuu. "Béal na hAbhann" is brí leis an logainm. Is í Joensuu príomhchathair an réigiúin, agus í ar an gcathair is mó ansin chomh maith. Pielisjoki atá ar an abhainn a bhfuair an chathair a hainm óna béal, agus tá an loch úd Pyhäselkä suite in aice leis an gcathair. Is iad na ceantair thuaithe timpeall ar Joensuu ná Rääkkylä, Tohmajärvi, Ilomantsi, Kontiolahti, Lieksa, agus Liperi. 
Bhí áitreabh daonna san áit sa chlochaois féin. Sa séú haois déag bunaíodh mainistir Ortadocsach in oileán Kuhasalo, ar cuid den chathair é inniu, ach le linn an chogaidh úd ar a dtugann na Fionlannaigh "An Fuath Fada" (nó "an Fhearg Fhada", "pitkä viha") sna blianta 1575-1590 idir an tSualainn Liútarach agus an Rúis Ortadocsach cuireadh an mhainistir de dhroim an domhain. 
Tá ainm Joensuu ar fáil ina lán seanmhapaí ó thréimhse na cumhachta Sualannaí san Fhionlainn, ach san am sin ní raibh i gceist ach sráidbhaile beag. Sa bhliain 1809 tháinig Impireacht na Rúise i seilbh na Fionlainne, agus sa bhliain 1848 bhunaigh Nioclás a hAon, Impire na Rúise, cathair in áit an tsráidbhaile sin. Ina dhiaidh sin tháinig fás agus fairsingiú ar an áit go sciobtha. Ba í an tionsclaíocht adhmaid a tharraing na sluaite go dtí an chathair ar dtús, ach tháinig slite beatha eile ina háit ina dhiaidh sin.
Tá craobh d'Ollscoil Oirthear na Fionlainne ag obair sa chathair, chomh maith leis an bpolaiteicnic úd "Karelia-ammattikorkeakoulu".
Lahti. Cathair agus bardas sa réigiún Fionlannach siúd Päijät-Häme is ea Lahti ("cuan", Sualainnis: "Lahtis"). Is í Lahti príomhchathair an réigiúin agus an chathair is mó.
Tá an chathair suite ar chuan ar bhruach an locha Vesijärvi, céad ciliméadar thoir thuaidh ón phríomhchathair Heilsincí.
Lubichowo. Is baile beag i dtuaisceart na Polainne é Lubichowo (IPA: lubiˈxɔvɔ; , Caisiúibis: "Lëbichòwò"). Lárionad riaracháin Bhardasacht Lubichowo atá ann. 
Tá Lubichowo suite i gContae Starogard, Cúige Pomorze, timpeall 15 km thiar theas de Starogard Gdański agus 58 km ó dheas de phríomhbhaile na cúige, Gdańsk. 
Sa bhliain 2009 bhí 2,276 duine ina gcónaí sa sráidbhaile.
Tagairtí.
‎
Asterix (carachtar ficseanúil). Is carachtar ficseanúil sa tsraith Asterix é Asterix.
Glasaix.  &lt;ns&gt;0&lt;/ns&gt;
 &lt;revision&gt;
 &lt;parentid&gt;1091134&lt;/parentid&gt;
 &lt;timestamp&gt;2023-07-08T14:42:04Z&lt;/timestamp&gt;
 &lt;contributor&gt;
 &lt;username&gt;HusseyBot&lt;/username&gt;
 &lt;/contributor&gt;
 &lt;minor /&gt;
 &lt;comment&gt;gramadach&lt;/comment&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Is carachtar ficseanúil sa tsraith Asterix é Glasaix.